**ЈАВНО КОМУНАЛНО ПРЕДУЗЕЋЕ „ОСЕЧИНА“ ОСЕЧИНА**

**Пере Јовановића 35.**

**ПИБ: 101597956**

**Матични број: 07305290**

**Дел. број јавног позива: 140/19**

**Ред. бр. ЈН 3/19 – из Плана ј. набавки 1.1.6.**

**Датум: 07.02.2019. год.**

**Место: О с е ч и н а**

На основу члана 55. став 1. тач. 2), 57, 60 став 1. тач. 2) и чл. 62. Закона о јавним набавкама („ Службени гласник РС“, број 124/12, 14/15 и 68/15 ))

**ЈАВНО КОМУНАЛНО ПРЕДУЗЕЋЕ „ОСЕЧИНА“**

14253 Осечина, Пере Јовановића 33.

**о б ј а в љ у ј е**

**ЈАВНИ ПОЗИВ**

**ЗА ПОДНОШЕЊЕ ПОНУДА У ПОСТУПКУ ЈАВНЕ НАБАВКЕ МАЛЕ ВРЕДНОСТИ ЗА НАБАВКУ ВОДОВОДНИХ И КАНАЛИЗАЦИОНИХ ЦЕВИ**

1. На основу члана 39 и 60. Закона о јавним набавкама ( „Службени гласник РС“ број 124/2012, 14/15 и 68/15 ), Одлуке о покретању поступка јавне набавке мале вредности дел. број 139/19 од 07.02.2019. године и Решења о образовању Комисије за предметну јавну набавку дел. број 140/19 од 07.02.2019. године, наручилац ЈАВНО КОМУНАЛНО ПРЕДУЗЕЋЕ „ОСЕЧИНА“ из Осечине, Пере Јовановића 35, **ПОЗИВА**  све заинтересоване понуђаче да поднесу своје понуде **за ПРОДАЈУ ВОДОВОДНИХ И КАНАЛИЗАЦИОНИХ ЦЕВИ ,** које су нам потребне за изградњу, реконструкцију, санирање, поправку, проширење и одржавање водоводне мреже и кализационе мреже на територији општине Осечина, што представља део регистроване делатности наручиоца;

2. Подаци о наручиоцу:

2.1. назив наручиоца: Јавно комунално предузеће „Осечина“,

2.2. врста наручиоца: Општинско јавно комунално предузеће,

2.3.адреса наручиоца: Јавно комунално предузеће „Осечина“, Пере Јовановића 35, 14253 Осечина,

2.4. матични број: 07305290,

2.5. ПИБ: 101597956,

2.6. шифра делатности: 3600

3. Деловодни број Јавног позива 139/19

4. Редни број јавне набавке 3 - из Плана јавних набавки 1.1.6.

5. Врста поступка: Поступак јавне набавке мале вредности.

6. Врста предмета јавне набавке: Добра- цеви за пијаћу воду и канализационе цеви за уличну канализацију;

7. Предмет јавне набавке: набавка цеви за дистрибуцију пијаће воде и канализационих цеви за уличну фекалну канализацију, ради потребе изградње, реконструкције, санирања, поправке, проширења и одржавања водоводне и канализационе мреже на територији општине Осечина.

8. Ознака и назив из Општег речника набавки: 44163000- Цеви и арматура (44163140-цеви за воду и пару и 44163130-канализационе цеви);

Ознака и назив из Уредбе о утврђивању општег речника набавки:44163000-0- Цеви и арматура (44163140-0-цеви за воду и пару и 44163130-3-канализационе цеви);

9. Предметне цеви мора да имају атест о квалитету, а у противном неће се преузети.

10. Понуда треба да садржи нарочито:

- врсту и профил цеви,

- орјентационе количине,

- јединичне цене цеви у динарима без ПДВ-е и са ПДВ-ом,

- укупну цену цеви у динарима без ПДВ-а и са ПДВ-ом

- начин и рок плаћања,

- начин испоруке: сукцесивно по диспозицији и потреби наручиоца,

- рок испоруке,

- место испоруке,

- рок важења понуде је 60 дана од дана отварања понуда,

- име и презиме лица овлашћеног за контакт и телефон.

Понуду доставити на нашем обрасцу бр. 1. и прилогу уз понуду бр. 1.1.

11. Понуда се подноси на српском језику са ценама израженим у динарима.

12. Критеријум за избор најповољније понуде и доделе уговора је најнижа понуђена цена.

13. Право учешћа имају сви понуђачи који испуњавају одговарајуће услове из члана 75. и 76. Закона о јавним набавкама, а испуњеност тих услова доказује се достављањем одговарајућих доказа уз понуду сходно члану 77. истог Закона, како је то ближе одређено у Конкурсној документацији наручиоца.

Докази о испуњености услова могу бити достављени и у неовереним копијама, с тим што је понуђач чија је понуда оцењена као најповољнија дужан да у року не краћим од 5 дана од дана пријема писменог позива наручиоца достави наручиоцу на увид оригинале или оверене копије доказа о испуњености одговарајућих услова из члана 75. и 76. Закона о јавним набавкама.

Конкурсном документацијом ближе су одређени услови за учешће у поступку, као и начин доказивања испуњености услова.

14. Вредновање-оцењивање понуда ће се извршити на основу наведеног критеријума у складу са Упутством за састављање понуда.

15. Понуде се припремају и подносе у складу са конкурсном документацијом и јавним позивом.

16. Увид у конкурсну документацију може да се изврши сваког радног дана у времену од 8,00 до 15,00 часова, а преузимање исте документације непосредно или поштом на адресу наручиоца, као и са Портала за јавне набавке.

17. Рок за подношење понуда је до **19.02.2019**. године до **12,00 часова**, без обзира на начин достављања понуда. Понуда се сматра благовременом ако је наручиоцу поднета до 19.02.2019. године до 12,00 часова, без обзира на начин достављања.

18. Понуђачи подносе понуде у затвореној коверти, препорученом пошиљком са повратницом или лично, на адресу наручиоца: Јавно комунално предузеће „Осечина“, 14253 Осечина, Пере Јовановића 33, са назнаком: НЕ ОТВАРАЈ-ПОНУДА ЗА НАБАВКУ ВОДОВОДНИХ И КАНАЛИЗАЦИОНИХ ЦЕВИ, а на полеђини коверте навести: назив, адресу, број телефона и име и презиме контакт особе понуђача.

Понуђач може да поднесе само једну понуду.

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

Понуђач може пре истека рока за подношење понуда да допуни, измени или опозове своју понуду писаним обавештењем, са назнаком: „ДОПУНА ПОНУДЕ“, „ИЗМЕНА ПОНУДЕ“ или „ ОПОЗИВ ПОНУДЕ

19. Достављање понуда у варијантама није дозвољено.

20. Јавно отварање благовремених понуда је 19.02.2019. године у 12,15 часова у пословним просторијама наручиоца у Осечини, Пере Јовановића 35. У поступку отварања понуда могу присуствовати овлашћени представници понуђача, који пре отварања понуда предају Комисији за јавну набавку наручиоца овлашћење за учешће у поступку отварања понуда, које је издато од стране понуђача и оверено печатом и потписом овлашћеног лица понуђача.

Благовремене понуде Комисија ће отварати по редоследу приспећа.

О отварању понуда Комисија наручиоца води Записник који потписују председник и чланови Комисије и присутни представници понуђача. По примерака Записника о отварању понуда уручити присутним овлашћеним представницима понуђача, а осталим понуђачима доставити у року од три радна дана о дана отварања понуда.

21. Одлука о избору најповољније понуде и додели уговора биће донета у року од 10 дана од дана отварања понуда.

22. Уговор са изабраним понуђачем биће закључен у року од 8 дана од истека рока за подношење захтева за заштиту права из чл. 149. Закона о јавним набавкама, односно из члана 112. став 2. Закона у року од 5 дана од објављиваља одлуке о додели уговора.

23. Наручилац задржава право да обустави поступак јавне набавке у било ком моменту пре закључења уговора.

24. Неблаговремене понуде неће се отварати и по окончању поступка отварања биће враћене понуђачу уз повратницу, са назнаком да је иста поднета неблаговремено.

Ако последњи дан рока пада у недељу или на дан државног празника, или у неки други дан када наручилац не ради, рок истиче првог наредног радног дана ( на пример: уколико последњи дан рока за подношење понуда пада у суботу, када наручилац не ради, рок у тој ситуацији истиче првог наредног радног дана, односно у понедељак, уколико понедељак није нерадни дан –напр. државни празник ) .

25. Понуде морају бити припремљене и поднете у складу са позивом за подношење понуде и конкурсном документацијом. Понуђач је дужан да испуњава услове дефинисане чланом 75.и 76. у складу са чланом 77. Закона о јавним набавкама и на начин дефинисан конкурсном документацијом.

Понуђачи су у обавези да приликом подношења понуде попуне, потпишу и овере Модел уговора, јер ће по датом моделу уговора са изабраним понуђачем бити закључен уговор.

26. Лица за контакт и телефони: Зоран Миловановић 014/3451-847, Наташа Плавшић 0646464527

**27. Овај Јавни позив са Конкурсном документацијом је објављен на Порталу за јавне набавке при Управи за јавне набавке дана 07.02.2019. год.**

**НАРУЧИЛАЦ**

**ЈКП “ОСЕЧИНА“ ОСЕЧИНА**

**Комисија за јавну набавку**

**Председник Комисије**

**Наташа Плавшић,с.р.**